संघ लोक सेवा आयोग के 2009 सिविल सेवा परीक्षा मे, रांची के दू छात्रा के सफलता सं खुशी के माहौल अछि। डा. विजय शंकर सहाय के पुत्री ईवा सहाय के टापर्स में तेसर आ लड़की सभहक वर्ग में पहिल स्थान छन्हि। ओम्हर, रांची के तन्वी सुंदरियाल टापर्स लिस्ट में छठम आ लड़की के वर्ग में दोसर स्थान पर छथि। ज्ञातव्य जे मुख्य परीक्षा में देश भरि सं चयनित 875 छात्र-छात्रा मे 15 गोटे झारखंड के छथि। पछिलो बरख, झारखंड के शुभ्रा सक्सेना यूपीएससी में देश भरि में टाप कएने छलीह। 